**香港裔加拿大人** (英文：Hong Kong Canadians) 係自己或者祖先喺香港出世，而又有加拿大國籍嘅人。喺加拿大，絕大部分嘅香港裔加拿大人都住喺多倫多或者溫哥華嘅都會區，而好多都繼續擁有香港永久居民嘅身份。

香港去加拿大最大規模嘅移民潮係80同90年代，因為1984年中英聯合聲明同埋1997年香港回歸之後對好多香港人引發嘅不安。喺97後亦有唔少移民決定返回香港。

喺香港出世嘅鄒至蕙喺2023年成功當選為多倫多市長，係該市史上首位少數族裔市長。

歷史
--

### 19世紀

首批香港裔加拿大人可以追溯至19世紀初。當香港成為咗殖民地之後，有部分香港人移民至大英帝國其他地方，包括加拿大。

### 20世紀

截至70年代，大部分港裔加拿大人都係由中國大陸嚟加拿大嘅移民，而由香港直接移民嘅只係佔少數。

1984年，中英聯合聲明確定咗雙方對香港未來嘅共識：就係喺1997年7月1日起，俾中華人民共和國以一國兩制嘅方式嚟管治香港，五十年不變。 但係，呢份聲明無助港人對未來嘅擔憂同絕望，導致去英語國家嘅移民急升。其中最受歡迎嘅移民點就係加拿大，成千上萬紛紛搬去多倫多或者溫哥華。根據加拿大國際協會，喺1984年至1997年期間，香港人移民去加拿大嘅人數為335,646。呢批移民潮嘅高峰期係1994年，淨係喺一年內就已經有44,271名香港人移民至加拿大。

喺90年代期間，有部分嘅家庭屬於"太空家庭"，亦即係喺個屋企入面，其中一位父母留喺香港返工，而另一位就帶住小朋友喺加拿大定居。

### 21世紀

自90年代末期，開始出現 "逆向移民潮"，唔少嘅人係因為經濟上未能夠支撐家庭而離開加拿大，導致1996至2011年間嘅港裔加拿大人人數下跌 。 

自2010年代起，香港去加拿大嘅移民再次回升，唔少嘅移民都中港矛盾為主要原因之一，亦有唔少嘅係喺90年代期間喺香港返工，跟住之後嚟加拿大退休。除咗復返加拿大嘅移民之外，前往加拿大然後入籍嘅新移民都增加。根據加拿大移民、難民及公民部，加拿大對香港人發簽證嘅數目上升達20%，淨係2020年已經有10,819名申請。

2020年11月12日，加拿大移民處處長 Marco Mendicino 提高咗處理香港人申請移民嘅速度，令更多嘅人能夠快啲喺加拿大定居。2021年2月，加拿大推出一項新嘅工作簽證方案，針對高學歷嘅年輕人。

喺2021年加拿大人口普查，有一班加拿大港人要求加拿大官方承認「香港人」為正式嘅身份選擇，亦同時呼籲其他香港人喺種族來源填「香港人」同埋喺母語寫 "廣東話"。之前嘅人口普查並冇呢個選擇，所以香港人都被列為中國人，但係呢次嘅要求成功，「香港人」正式成為種族來源之一。呢次人口普查共有81,680人視自己為「香港人」， 另有213,855人列出世地方為「香港」。

人口統計
----

根據加拿大駐香港領事館，香港裔嘅加拿大人總共有大約50萬，而2016年嘅人口統計入面只有215,775人列香港為出生地。喺香港出世嘅加拿大人最高峰係1996年，人口普查表示共有241,095人。由1996年至2011年期間， 喺香港出世嘅加拿大人人數不斷下跌，因為唔少選擇返香港生活，但係2011至2016年間嘅人數又回升。

2006年，喺790,035人宣布講其中一種中國方言之中，有300,590表示講廣東話。根據2001年嘅統計，喺講廣東話嘅人之中，有 44% 喺香港出世，27% 喺廣東出世，18% 係加拿大土生土長。而喺廣東出世嘅組別之中，有唔少都係由香港移民。

呢一個社群，以及在港加拿大人，對促進加拿大同香港之間嘅關係非常重要。

### 在港加拿大人

香港係海外加拿大人第二大居住點，僅次於美國。2011年有大約30萬名加拿大人喺香港居住。有部分係原本喺香港移民去加拿大入籍，跟住之後返咗香港住嘅人，不過近年由於國安法對好多人帶嚟嘅恐懼，所以唔少再次返加拿大居住。

加拿大亞太基金會一份2011年嘅報告發現，大部分喺香港住嘅加拿大人住咗只有四五年。仲有就係，近7成都係有家人喺加拿大，近6成都話打算短期內返加拿大。有 46% 仍然覺得加拿大 "有時" 或者 "長期時間" 都係佢哋嘅屋企，亦有 37% 覺得加拿大 "從來唔係" 佢哋嘅屋企。

除咗在港加拿大人之外，港加協會嘅存在亦都反映到加拿大喺香港嘅足跡。例子包括1989年成立嘅加拿大華人聯席會，同埋加拿大大學協會。呢個協會今時今日為超過20間喺香港嘅加拿大大學校友會做代表。

名人
--

### 政界

* 鄒至蕙，多倫多市長（2023年至今），13歲由香港移民加拿大，多倫多首位少數族裔市長。
* 莊文浩，保守黨安大略 Wellington—Halton Hills 選區國會議員（2004年至今），老豆係香港人。
* 趙錦榮，保守黨卑詩省Steveston—Richmond East 選區國會議員（2019年至2021年），17歲由香港移民加拿大。

睇埋
--

* 加拿大指南
* 香港指南

* 加拿大駐港領事館
* 東亞加拿大人
* 加拿大唐人史
* 華裔加拿大人列表

1. ↑  喺人口普查入面嘅「種族來源」填「香港人/香港裔」

參攷
--

1. ↑  Wu, Sarah (9 February 2021). "For Hong Kongers, Canada is beaten path out of China's grip". *www.reuters.com*. Reuters. 喺4 August 2021搵到.
2. ↑  "Olivia Chow wins election as Toronto's first Chinese-Canadian mayor | Canada | The Guardian". *amp.theguardian.com*. 喺2023-07-07搵到.
3. ↑  Jabri-Pickett, Sam (2023-06-27). "Toronto elects Olivia Chow as first Chinese-Canadian mayor". *Reuters* (英文). 喺2023-07-07搵到.
4. ↑  Verma, Nitish (2023-06-27). "Olivia Chow makes history as Toronto's first Chinese-Canadian mayor". *BNN Breaking* (美國英文). 喺2023-07-07搵到.
5. 1 2  Quan, Douglas (August 22, 2019). "Unrest in Hong Kong fuels speculation of spike in 're-return migration' to Canada". *The Financial Post*. Postmedia Network Inc. 喺June 2, 2020搵到.
6. ↑  Vancouver, Wanyee Li Star (2019-08-19). "Why are there so many Canadians in Hong Kong?". *Toronto Star* (英文). 喺2023-09-13搵到.
7. 1 2  Young, Ian (June 13, 2019). "Thousands of Hong Kong-born people move back to Canada, once again reversing a migration that has shaped cities across the Pacific". *South China Morning Post*. SCMP Publishers. 喺July 2, 2020搵到.
8. 1 2  "For Hong Kongers, Canada is beaten path out of China's grip". *Reuters* (英文). 2021-02-10. 喺2023-09-12搵到.
9. 1 2 3 4 5 6 7  "Exclusive: Thousands of Hong Kong-born people are returning to Canada". *South China Morning Post* (英文). 2019-06-13. 喺2023-09-13搵到.
10. ↑  McKinsley, Sean (November 12, 2020). "Breaking: Immigration Canada Announces Immediate Measures to Support Hong Kong Residents in Immigrating to Canada". *Canada Immigration & Visa Services* (加拿大英文). 原著喺2023年7月9號歸檔. 喺December 14, 2020搵到.
11. ↑  Ewing, Kent (February 18, 2021). "Canada offers Hongkongers a welcome mat compared to Britain's obstacle course". *hongkongfp.com*. Hong Kong News. 喺August 4, 2021搵到.
12. 1 2  Uguen-Csenge, Eva (May 9, 2021). "Online campaign encourages Hong Kongers in Canada to recognize their identity in 2021 census". *www.cbc.ca*. Canadian Broadcasting Corporation. 喺August 4, 2021搵到.
13. ↑  Young, Ian (April 16, 2021). "Declare yourself a Hongkonger, not simply Chinese, Canadian census campaign urges". *www.scmp.com*. South China Morning Post. 喺August 4, 2021搵到.
14. ↑  "Profile table, Census Profile, 2021 Census of Population – Canada". *Statistics Canada*. Government of Canada. 9 February 2022.
15. ↑  "Canada-Hong Kong Relations". *canadainternational.gc.ca*. February 19, 2009.
16. ↑  Chui, Tina; Tran, Kelly; Flanders, John (Spring 2005). "Chinese Canadians: Enriching the cultural mosaic" (PDF). *Canadian Social Trends*. Statistics Canada (76). 原著 (PDF)喺May 11, 2008歸檔.
17. 1 2 3 4  Li, Waynee (August 19, 2019). "Why are there so many Canadians in Hong Kong?". *The Toronto Star*. Torstar Corporation. 喺July 2, 2020搵到.
18. 1 2  Keung, Nicholas (February 24, 2011). "Hong Kong: Asia's most Canadian city". *The Toronto Star*.
19. ↑  〈中國評論新聞：香港住了30萬加拿大人 成加國第16大城市〉. *chinareviewnews.com*. 原著喺2023年7月9號歸檔. 喺2023年9月13號搵到.

睇多啲
---

* "The Hong Kong influx." *CBC*. 1997. Description page (Archived).

Template:Asian Canadians